Държавен вестник, бр. 83, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  83
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 371
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за изменение и допълнение на Закона 
за контрол върху наркотичните вещества и 
прекурсорите, приет от ХLI Народно събрание 
на 17 октомври 2012 г.
Издаден в София на 26 октомври 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за изменение и допълнение на Закона за кон­
трол върху наркотичните вещества и прекур­
сорите (обн., ДВ, бр. 30 от 1999 г.; изм., бр. 63 
от 2000 г., бр. 74, 75 и 120 от 2002 г., бр. 56 от 
2003 г., бр. 76, 79 и 103 от 2005 г., бр. 30, 75 и 
82 от 2006 г., бр. 31 и 55 от 2007 г., бр. 36, 43 
и 69 от 2008 г., бр. 41, 74, 82 и 93 от 2009 г., 
бр. 22 от 2010 г.; попр., бр. 23 от 2010 г.; изм., 
бр. 29, 59 и 98 от 2010 г. и бр. 8, 12, 60 и 61 
от 2011 г.)
§ 1. В чл. 4 ал. 1 се изменя така:
„(1) Списъците по чл. 3, ал. 2 съдържат общо­
приетото международно непатентно наименова­
ние на веществата (INN) и други наименования: 
непатентни, тривиални, акроними, кодови и/
или наименования съгласно номенклатурата 
на Международния съюз за чиста и приложна 
химия (IUPAC).“
§ 2. В чл. 9в т. 1 се изменя така:
„1. приходите от таксите за издаване на 
лицензии за дейности по чл. 35, ал. 1;“. 
§ 3. В чл. 21 накрая се поставя запетая и 
се добавя „както и осъществява контрол по 
изпълнението на чл. 29д“. 
§ 4. В чл. 22 се правят следните изменения 
и допълнения: 
1. Досегашният текст става ал. 1.
2. Създава се ал. 2:
„(2) Българската агенция по безопасност на 
храните към министъра на земеделието и хра­
ните осъществява контрол върху дейностите по 
продажба и преработка на семената от коноп, 
непредназначени за посев, с цел производство 
на храна за животни, както и върху последва­
щата є продажба.“ 
§ 5. Наименованието на глава четвърта 
се изменя така: „Забрани и ограничения на 
растения, вещества и препарати от списъка по 
чл. 3, ал. 2, т. 1“.
§ 6. В чл. 29 се правят следните изменения 
и допълнения:
1. Алинея 2 се изменя така:
„(2) Внос на семена от коноп, непредназна­
чени за посев, се осъществява само от лица, 
получили лицензия на вносител за внос на 
семена от коноп, непредназначени за посев. 
Лицензията се издава от министъра на земе­
делието и храните.“
2. Създават се ал. 3 – 5:
„(3) В Министерството на земеделието и 
храните се поддържа регистър на вносителите 
по ал. 2.
(4) Вносители на семена от коноп, непред­
назначени за посев, могат да бъдат:
1. юридически лица или еднолични търгов-
ци, регистрирани по Търговския закон или по 
законодателството на друга държава – членка 
на Европейския съюз;
2. кооперации, регистрирани по Закона за 
кооперациите;
3. дружества по смисъла на Закона за за­
дълженията и договорите със седалище и адрес 
на управление на територията на Репуб­лика 
България, получили регистрация като произ­
водители и/или търговци на фуражи съгласно 
изискванията на Закона за фуражите. 
(5) Условията и редът за издаване на лицен­
зия на вносител за внос на семена от коноп, 
непредназначени за посев, и за осъществяване 
от вносителите на дейностите по преработка и 
продажба на семената се определят с наредба 
на министъра на земеделието и храните.“ 
§ 7. Създават се чл. 29а – 29д:
„Чл. 29а. (1) За издаване на лицензия на 
вносител за внос на семена от коноп, непред­
назначени за посев, ежегодно в срок до 10 яну­
ари лицата подават заявление до министъра 
на земеделието и храните при условията и по 
реда на наредбата по чл. 29, ал. 5.
(2) Към заявлението по ал. 1 се прилага до­
кумент, удостоверяващ, че заявителят разполага 
със собствен или нает склад за съхранение на 
семената от коноп, непредназначени за посев, 
осигурен с I категория системи за физическа 
защита на строежа. 
(3) Заявленията по ал. 1 се разглеждат от 
комисия, назначена със заповед на министъра 
на земеделието и храните. Комисията писмено 
уведомява заявителя за установени в заявлението 
и представените към него документи непълноти 
и/или неточности. В срок до 14 работни дни 
от получаване на уведомлението заявителят 
отстранява непълнотите и/или неточностите. 
(4) След разглеждане на заявлението и пред­
ставените към него документи комисията изгот­
вя предложение до министъра на земеделието 
и храните за издаване на лицензия на вносител 
за внос на семена от коноп, непредназначени 
за посев, или за постановяване на отказ.